CELEX: 32010R0550
Language: fi
Date: 2010-06-23 00:00:00
Title: Komission asetus (EU) N:o 550/2010, annettu 23 päivänä kesäkuuta 2010 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 1 osalta  (ETA:n kannalta merkityksellinen teksti )

24.6.2010   
            
            
               FI
            
            
               Euroopan unionin virallinen lehti
            
            
               L 157/3
            
         KOMISSION ASETUS (EU) N:o 550/2010,
   annettu 23 päivänä kesäkuuta 2010,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 1 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan uninoin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösnormeja antava elin International Accounting Standards Board (IASB) julkaisi 23 päivänä heinäkuuta 2009 asiakirjan Muutokset IFRS 1:een Ensimmäinen IFRS-standardien käyttöönotto, jäljempänä ’muutokset IFRS 1:een’. Muutosten IFRS 1:een mukaan IFRS-standardeihin siirtyvien öljy- ja kaasutoimintaa harjoittavien yhteisöjen sallitaan käyttää aiemman tilinpäätösnormistonsa mukaisesti määritettyjä kirjanpitoarvoja öljyyn ja kaasuun liittyvien omaisuuserien osalta. Yhteisöjä, jotka päättävät käyttää mainittua helpotusta, olisi vaadittava arvostamaan käytöstä poistamista ja alkuperäiseen tilaan palauttamista koskevat sekä muut vastaavanlaiset velat öljyyn ja kaasuun liittyvien omaisuuserien osalta IAS 37:n Varaukset, ehdolliset velat ja ehdolliset varat mukaisesti ja kirjaamaan velka kertyneitä voittovaroja vastaan. Muutokset IFRS 1:een koskevat myös vuokrasopimusta koskevan ratkaisun uudelleenarviointia.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että muutokset IFRS 1:ään ovat asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukaiset. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Sen vuoksi asetusta (EY) N:o 1126/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liitteessä kansainvälinen tilinpäätösstandardi IFRS 1 Ensimmäinen IFRS-standardien käyttöönotto tämän asetuksen liitteen mukaisesti.
   2 artikla
   Yritysten on sovellettava tämän asetuksen liitteessä tarkoitettuja muutoksia IFRS 1:een viimeistään sen ensimmäisen tilikauden alusta, joka alkaa 31 päivän joulukuuta 2009 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
                  IFRS 1
               
               
                  Muutokset IFRS 1:een ”Lisähelpotuksia ensilaatijoille”
               
            
         Kopiointi sallitaan Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      
         Muutokset IFRS 1:een
      
      
         
            Ensimmäinen IFRS-standardien käyttöönotto
         
      
      Lisätään otsikko sekä kappaleet 31A ja 39A.
      ESITTÄMISTAPA JA TILINPÄÄTÖKSESSÄ ESITETTÄVÄT TIEDOT
      
         Selostus IFRS-standardeihin siirtymisestä
      
      
         Oletushankintamenon käyttäminen öljyyn ja kaasun liittyville omaisuuserille
      
      
                  31A
               
               
                  Jos yhteisö käyttää kappaleessa D8A(b) tarkoitettua helpotusta öljyyn ja kaasuun liittyvien omaisuuserien osalta, sen on esitettävä tilinpäätöksessä tieto tästä sekä perusteesta, jolla aiemman tilinpäätösnormiston mukaisesti määritetyt kirjanpitoarvot on kohdistettu.
               
            VOIMAANTULO
      
                  39A
               
               
                  Heinäkuussa 2009 julkaistun asiakirjan Lisähelpotuksia ensilaatijoille (muutokset IFRS 1:een) seurauksena lisättiin kappaleet 31A, D8A, D9A ja D21A sekä muutettiin kappaleita D1(c), (d) ja (l). Yhteisön on sovellettava näitä muutoksia 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            HELPOTUKSET MUIDEN IFRS-STANDARDIEN VAATIMUKSISTA
      Muutetaan liitteen D kappaleita D1(c), (d) ja (l) sekä otsikkoa. Lisätään kappaleet D8A, D9A ja D21A.
      
                  D1
               
               
                  Yhteisö saa käyttää yhtä tai useampaa seuraavista helpotuksista:
                  
                              (a)
                           
                           
                              …
                           
                        
                              (c)
                           
                           
                              oletushankintameno (kappaleet D5–D8A);
                           
                        
                              (d)
                           
                           
                              vuokrasopimukset (kappaleet D9 ja D9A);
                           
                        
                              (e)
                           
                           
                              …
                           
                        
                              (l)
                           
                           
                              aineellisten käyttöomaisuushyödykkeiden hankintamenoon sisältyvät käytöstä poistamista koskevat velat (kappaleet D21 ja D21A);
                           
                        
                              (m)
                           
                           
                              …
                           
                        
            
         Oletushankintameno
      
      
                  D8A
               
               
                  Joidenkin kansallisten kirjanpitoa koskevien vaatimusten mukaan öljyyn ja kaasuun liittyvistä varallisuuseristä johtuvia etsintä- ja kehittämismenoja käsitellään kehittämis- tai tuotantovaiheessa kirjanpidossa käyttäen kustannuspaikkoja, jotka sisältävät kaikki laajalla maantieteellisellä alueella sijaitsevat varallisuuserät. Ensilaatija, joka aiempaa tilinpäätösnormistoa noudattaessaan soveltaa tällaista kirjanpitomenettelyä, voi halutessaan arvostaa öljyyn ja kaasuun liittyvät omaisuuserät IFRS-standardeihin siirtymispäivänä seuraavalla perusteella:
                  
                              (a)
                           
                           
                              aktivoidut etsintä- ja arviointimenot rahamäärään, joka on määritetty yhteisön aiemman tilinpäätösnormiston mukaisesti; ja
                           
                        
                              (b)
                           
                           
                              kehittämis- tai tuotantovaiheen omaisuuserät rahamäärään, joka kustannuspaikalle on määritetty yhteisön aiemman tilinpäätösnormiston mukaisesti. Yhteisön on kohdistettava tämä rahamäärä kustannuspaikan omaisuuserille tasasuhteisesti esiintymien kyseisen ajankohdan määrien tai arvojen perusteella.
                           
                        Yhteisön on testattava aktivoidut etsintä- ja arviointimenot sekä kehittämis- ja tuotantovaiheen omaisuuserät arvonalentumisen varalta IFRS-standardeihin siirtymispäivänä IFRS 6:n Mineraalivarantojen etsintä ja arviointi tai IAS 36:n mukaisesti ja tarvittaessa pienennettävä kohdan (a) tai (b) mukaisesti määritettyä rahamäärää. Tässä kappaleessa öljyyn ja kaasuun liittyviin omaisuuseriin luetaan vain ne omaisuuserät, joita käytetään öljyn ja kaasun etsinnässä, arvioinnissa, kehittämisessä tai tuotannossa.
               
            
         Vuokrasopimukset
      
      
                  D9A
               
               
                  Jos ensilaatija on tehnyt aiemman tilinpäätösnormiston mukaisesti saman ratkaisun siitä, onko järjestely sisältänyt vuokrasopimuksen, kuin mitä IFRIC 4 edellyttää, mutta ratkaisu on tehty IFRIC 4:n edellyttämästä ajankohdasta poikkeavana ajankohtana, ensilaatijan ei tarvitse arvioida ratkaisuaan uudelleen ottaessaan IFRS-standardit käyttöön. Sen, että yhteisö olisi tehnyt aiemman tilinpäätösnormiston mukaisesti saman ratkaisun siitä, onko järjestely sisältänyt vuokrasopimuksen, olisi täytynyt johtaa samaan lopputulokseen kuin IAS 17:n Vuokrasopimukset ja IFRIC 4:n soveltaminen.
               
            
         Aineellisten käyttöomaisuushyödykkeiden hankintamenoon sisältyvät käytöstä poistamista koskevat velat
      
      
                  D21A
               
               
                  Yhteisön, joka käyttää kappaleessa D8A(b) tarkoitettua helpotusta (koskien öljyyn ja kaasuun liittyviä kehittämis- tai tuotantovaiheen omaisuuseriä, jotka on aiempaa tilinpäätösnormistoa noudatettaessa käsitelty kirjanpidossa käyttäen kaikki laajalla maantieteellisellä alueella sijaitsevat varallisuuserät sisältäviä kustannuspaikkoja), on sen sijaan, että se noudattaisi kappaletta D21 tai IFRIC 1:tä:
                  
                              (a)
                           
                           
                              arvostettava käytöstä poistamista ja alkuperäiseen tilaan palauttamista koskevat sekä muut vastaavanlaiset velat IFRS-standardeihin siirtymispäivänä IAS 37:n mukaisesti; ja
                           
                        
                              (b)
                           
                           
                              kirjattava suoraan kertyneisiin voittovaroihin tämän rahamäärän ja kyseisten velkojen IFRS-standardeihin siirtymispäivän aiemman tilinpäätösnormiston mukaisesti määritetyn kirjanpitoarvon välinen ero.